**Ενημέρωση σχετικά με τις εγκυκλίους αποσπάσεων Εκπαιδευτικών**

**για το σχολικό έτος 2021-2022**

Στο πλαίσιο της διενέργειας αποσπάσεων για το διδακτικό/σχολικό έτος 2021-2022 και σύμφωνα με τις αρ.πρωτ. 44229/E2/16.04.2021 και 44260/E2/16.04.2021 εγκυκλίους, καλούνται οι ενδιαφερόμενοι εκπαιδευτικοί να υποβάλουν την αίτηση απόσπασης ηλεκτρονικά στη διαδικτυακή πύλη Ολοκληρωμένου Πληροφοριακού Συστήματος Διαχείρισης Προσωπικού Πρωτοβάθμιας και Δευτεροβάθμιας Εκπαίδευσης (ΟΠΣΥΔ) του ΥΠΑΙΘ (ιστοσελίδα: <https://opsyd.sch.gr/>).

Η προθεσμία υποβολής αιτήσεων ορίζεται ως εξής:

**Από 20-04-2021 μέχρι και 27-04-2021 και ώρα 15.00**

και για τις δύο προσκλήσεις υποβολής αίτησης απόσπασης εκπαιδευτικών Π.Ε. και Δ.Ε. :

α) **Αιτήσεις απόσπασης από ΠΥΣΠΕ/ΠΥΣΔΕ σε ΠΥΣΠΕ/ΠΥΣΔΕ, ΚΕΣΥ, ΣΜΕΑΕ και ΕΕΕΕΚ, Μουσικά, Καλλιτεχνικά και Εκκλησιαστικά Σχολεία για το διδακτικό έτος 2021-2022,**

β) **Αιτήσεις απόσπασης σε υπηρεσίες και φορείς αρμοδιότητας του Υπουργείου Παιδείας και Θρησκευμάτων για το σχολικό έτος 2021-2022.**

Οι ενδιαφερόμενοι εκπαιδευτικοί, που πληρούν σύμφωνα να με τις ανωτέρω εγκυκλίους τις προϋποθέσεις για απόσπαση, οφείλουν, αφού μελετήσουν προσεκτικά τις εγκύκλιους και συγκεντρώσουν τα απαιτούμενα κατά περίπτωση δικαιολογητικά, να τα μεταφορτώσουν **σε ένα ενιαίο** **αρχείο pdf** στο ΟΠΣΥΔ, **πριν την «Οριστική Καταχώριση»** της αίτησης.

Ειδικότερα, για την συγκέντρωση των απαιτούμενων δικαιολογητικών επισημαίνουμε ότι:

1.- **όλες οι βεβαιώσεις** (π.χ. **βεβαίωση σπουδών τέκνων, βεβαίωση εργοδότη , βεβαίωση ασφαλιστικού φορέα**) , πρέπει να είναι πρόσφατες, διότι έχουν τρίμηνη ισχύ.

2- τα **ένσημα των συζύγων** (όσων εκπαιδευτικών επικαλούνται συνυπηρέτηση ), πρέπει να είναι του **τελευταίου έτους (από την 20η Απριλίου 2021 και για ένα έτος πίσω**). Λόγω μη οριστικοποίησης των ενσήμων του τελευταίου τριμήνου, οι εκπαιδευτικοί οφείλουν να προσκομίσουν για το διάστημα αυτό, Αναλυτική Περιοδική Δήλωση (ΑΠΔ) ή υπεύθυνη δήλωση μέσω του www.gov.gr (υπεύθυνη δήλωση με ελεύθερο κείμενο ) όπου θα δηλώνουν τον λόγο που αδυνατούν να προσκομίσουν την Αναλυτική Περιοδική Δήλωση (ΑΠΔ) και ότι θα προσκομίσουν τα ένσημα του/της συζύγου , του τελευταίου τριμήνου, μόλις αυτά εκδοθούν.

3.- Οι Γνωματεύσεις **Α’/θμιας ή Β’/θμιας Υγειονομικής επιτροπής που αφορούν σε αιτήσεις «Κατά Προτεραιότητα»** θα πρέπει να αποσταλούν από τους ενδιαφερόμενους εκπαιδευτικούς, σε κλειστό φάκελο με την ένδειξη «εμπιστευτικό πρωτόκολλο» στο Υπουργείο Παιδείας και Θρησκευμάτων (Α.Παπανδρέου 37, Τ.Κ. 151 80 Μαρούσι), επισυνάπτοντας απλή αίτηση, στην οποία θα αναφέρουν σε ποιον/ποιους αφορά η ασθένεια, τα στοιχεία τους (οπωσδήποτε τον ΑΜ) και τον αριθμό πρωτοκόλλου της αίτησης που υπέβαλαν στο ΟΠΣΥΔ.

Σε κάθε άλλη περίπτωση αίτησης, οι ενδιαφερόμενοι αποστέλλουν τις Γνωματεύσεις **Α’/θμιας ή Β’/θμιας Υγειονομικής επιτροπής** με τον ίδιο ακριβώς τρόπο, στην υπηρεσία μας.

Για **Γνωματεύσεις** που έχουν εκδοθεί από **ΚΕΠΑ** θα πρέπει στην ηλεκτρονική αίτηση, αφού επιλεγεί το αντίστοιχο πεδίο «Λόγοι Υγείας», να συμπληρωθούν τα πεδία: «Αριθμός Επιτροπής» και «Αριθμός Μητρώου ΚΕΠΑ», χωρίς καθέτους ή κενά και **επομένως δεν θα υποβληθούν/αποσταλούν από τους εκπαιδευτικούς.**

4. Προς διευκόλυνση των ενδιαφερομένων αλλά και της διαδικασίας ελέγχου των αιτήσεων, λόγω του περιορισμένου χρόνου, οι εκπαιδευτικοί μπορούν να εκδώσουν ηλεκτρονικά πρόσφατο **πιστοποιητικό οικογενειακής κατάστασης** μέσω της  ενιαία ψηφιακή πύλη της δημόσιας διοίκησης  gov , κάνοντας σύνδεση με τους κωδικούς taxis net στο: www.gov.gr

Επισημαίνουμε , ότι τα πιστοποιητικά οικογενειακής κατάστασης και εντοπιότητας που υποβλήθηκαν στην υπηρεσία μας από τους εκπαιδευτικούς στο πλαίσιο των αιτήσεων μετάθεσης **δεν δύναται να γίνουν εκ νέου δεκτά** , λόγω ότι έχει παρέλθει η ισχύ τους.

Για οποιαδήποτε, διευκρίνιση επί των εγκυκλίων, οι ενδιαφερόμενοι μπορούν να επικοινωνούν με την υπηρεσία μας, στα τηλέφωνα 2331078902, 2331078903 και 2331078914.